cyanic-selkie/wikianc huggingface dataset:
Keisarkanalen
Den notidige kanalen
Etter grunnlegginga av Folkerepublikken Kina i 1949 sette ein Keisarkanalen delvis i stand att. Han har sidan fått ei meir framskoten rolle, særleg som regional transportåre. Provinsregjeringane for Shandong, Jiangsu og Zhejiang har vedteke å drenere og til dels utvide kanalen slik at skipskapasiteten kan aukast med 40 prosent fram til 2012.
Bakgrunnsstoff
Engelsk litteratur
Kinesisk litteratur
På internett
Cornettes de Bise
Fjelltoppen ligg rett vest for Vouvry i kantonen Valais, og aust for La Chapelle-d'Abondance i departementet Haute-Savoie. Fleire stiar fører til topps frå både vest og austsida av fjellet.
Fylkesveg 4 i Sogn og Fjordane
Fylkesveg 4 i Sogn og Fjordane går mellom Sellevåg og Byrknes i Gulen kommune.
4. november 2010 vart den nye fylkesvegstraséen mellom Ånneland og Sløvåg offisielt opna. Samtidig vart ferjesambandet mellom Skipavik og Sløvåg lagt ned. Strekninga mellom Sløvåg og Fivelstad hadde vore open for trafikk sidan desember 2008. Kostnadene var 215 millionar kroner, Brandangersundet bru inkludert.
Kommunar og knutepunkt
Byrknesvegen Fv4
Kevin Sheedy
Landslagsspel
I tida oktober 1983 til februar 1993 deltok Sheedy i 46 landskampar for Irland. Under europameisterskapen 1988 i Vest-Tyskland fekk han speletid i alle dei tre kampane til det irske laget. To år seinare var han med i alle Irlands fem kampar ved VM i fotball 1990, ein meisterskap der han vart historisk då han i landets aller fyrste VM-kamp utlikna til 1-1 mot England. Irland rauk elles ut i kvartfinalen mot arrangørlandet Italia etter tap 0-1. Sheedy skåra ni landslagsmål.
Halsvik Aggregates
Halsvik Aggregates AS er ei bergverksbedrift i Sløvåg i Gulen kommune, ytst i Sognefjorden. Ho er eigd av Aggregate Industries, eit dotterselskap til Holcim Group. Bedrifta i Gulen omfattar eit steinbrot i Sløvåg, der det vert brote om lag 1,5 milliardar år gamal gneis. Bedrifta eksporterer steinmassar til ei rad land i Europa frå eiga djupvasskai. Selskapet har òg eigarskap i eit kvartsittdagbrot i Kvalsund kommune i Finnmark. Bedrifta vart etablert i 1994. I 2004 omsette selskapet for over 100 millionar kroner. Dagleg leiar er Scott R.Watson.
Steinmassane er særs harde, har stor sliteresistens, og ei spesifikk eigenvekt på 2,7 gram per cm³. Etter knusing er granulatforma nærast kubisk, noko som er ein særeigen eigenskap ved Halsvik-gneisen.
Pukk frå Halsvik vert nytta i asfalt og betong, og tener som fundament under jernbaneliner og vegar. I 2005 skreiv Halsvik Aggregates kontrakt for levering av steinmassar til petrokjemiske anlegg og gassrøyrleidningar tilknytte Ormen Lange-utbygginga, og prosjektet på britisk sokkel. Steinmassane vert nytta som «seng» og overdekning for røyrleidningar.
Corno Campascio
Corno Campascio er eit fjell i Berninafjella (Alpane), på grensa mellom Italia og Sveits.
Tobias Reichmann
Tobias Reichmann er ein tysk handballspelar frå Berlin. Han er venstrehendt og har spelt både i rykkrom og på kant på høgresida i angrep. Reichmann vart europmeister med Tyskland i 2016 og har vore med om å vinne EHF-meisterligaen tre gongar, fyrst for THW Kiel i 2010 og 2012 og så for KS Kielce i 2016.
Monte Yoho
Bryon Lamont «Monte» Yoho er ein amerikansk southern rock- og countrymusikar. Han er mest kjend som trommeslagar i gruppene Outlaws og Blackhawk.
Yoho gjekk på skule i lag med Hughie Thomasson og dei to vart nære vener. Yoho spelte som studiomusikar seint i 1960-åra, mellom anna for The Bellamy Brothers.
I 1969 møtte Yoho Billy Jones medan han haika heim frå Atlanta Pop Festival. Under køyreturen avgjorde dei å skipe eit band i lag. Resultatet vart The Dave Graham Group, med Jones og Dave Graham på gitar, Roy Holly på bass og Yoho på trommer. Kvartetten samarbeidde ofte med det Thomasson-leia bandet The Outlaws.
Outlaws
Etter fleire besetningsendringar og eit brot, valde Thomasson å skipe Outlaws på ny i 1972. Thomasson vart solovokalist og ein av tre gitaristar. Den opphavlege trommeslagaren var Billy Jones, men Thomasson var imponert over korleis Allman Brothers Band brukte to sologitaristar, og overtydde Jones om å spele gitar i staden. Yoho vart dermed trommisen i bandet.
Preben Fjell
Preben Prebz Thomassen Fjell er ein norsk tidlegare youtubar. Saman med Dennis Vareide dreiv han den norskspråklege YouTube-kanalen PrebzOgDennis. Kanalen hadde omtrent 250 000 abonnentar og 175 000 000 visningar då det i januar 2018 vart kunngjort at kanalen skulle leggast ned.
Biografi
Fjell og Vareide møttest på Jeløy Folkehøyskole. Etter å ha hatt kvar kanalane sine på YouTube, starta dei ein felles kanal hausten 2012.
August 2017 hadde filmen Prebz og Dennis: The Movie premiere. Filmen følgjer Prebz og Dennis gjennom diverse stunt og påfunn.
Etter at PrebzOgDennis vart lagt ned i 2018 har han jobba som digital marknadsførar, innhaldsprodusent og radiovert. Fram til hausten 2021 var han fellesskaps- og innhaldsmanager for nettlesaren Vivaldi.
Hausten 2020 vart han tilsett i selskapet som utviklar av matematikkspelet Numetry.
Henry Paul
Henry Paul er ein amerikansk southern rock- og country-songar og låtskrivar, som var opphavleg medlem av southern rock-bandet Outlaws. Han slutta i bandet for å starte sitt eige Henry Paul Band kring 1980, men kom sidan attende i Outlaws i 1983. Han var òg med å skipe countrybandet BlackHawk.
Marjeyoun distrikt
Marjeyoun distrikt er eit distrikt i Nabatieh guvernement i Libanon. Det administrative senteret i distriktet er Marjeyoun.
Marjeyoun (òg kalla Marjayoun Marj Ayoun) står majestetisk på ein ås mot fjellet Haramoun (Jabal El Sheikh, Hermon) i aust. Libanonfjella ligg i nord og dei frodige slettene i Sahil Marjeyoun som strekkjer seg inn i nordlege Israel ligg like nedanfor Golanhøgdene.
Podvis Col
Podvis Col (bulgarsk седловина Подвис, ‘Sedlovina Podvis’) er eit isdekt skard med ei høgd på 1494 moh på Davis Coast i Graham Land i Antarktis som strekkjer seg 1,6 km mellom Korten Ridge i nordvest og Detroit Plateau mot søraust. Det ligg oppom Sabinebreen i nord og Templebreen i sørvest.
Skardet er kalla opp etter busetnaden Podvis søraust i Bulgaria.
Laboratorium
Laboratorium (frå latin laborare, som tyder arbeide) er nemninga på ein type arbeidsplass eller lokale som hovudsakleg har med naturvitskapleg undervisning, forsking, eksperimentering, produksjon eller kvalitetskontroll av ymse materiale og organismar å gjere, og som har utstyr særleg tilpassa det aktuelle føremålet. Dei fleste laboratoria finn ein soleis innanfor til dømes faga kjemi, fysikk, biologi, farmasi, medisin og ingeniørvesen.
Ordet laboratorium har dessutan verte teke i bruk på ymse andre område; eit språklaboratorium er til dømes eit lokale med teknisk utstyr som gjer det lettare for elevar å lære seg framande språk.
Fylkesveg 45 i Vestfold
Fylkesveg 45 i Vestfold går mellom Stavern og Tanum i Larvik kommune. Vegen er 6,1 km lang.
Dennis Vareide
Dennis Mikal Stabell Vareide er ein norsk youtubar, realitydeltakar og programleiar.
Kfar HaRif
Aust for moshaven flyt elva HaRif, som landsbyen er kalla opp etter. I nærleiken ligg nokre brunnar.
Dennis Vareide
Biografi
Saman med Preben Fjell stod han bak kanalen «PrebzOgDennis», ein YouTube-kanal med over 250 000 abonnentar og 209 millionar avspelingar per 1. mai 2020.
Kfar HaRif
Moshaven vart grunnlagd på slutten av 1956 av immigrantar til Israel frå Marokko. Seinare kom det fleire immigrantar frå mange land i Aust-Europa.
I dag bur det kring 200 familiar, eller 800 menneske, i landsbyen. Fleire av dei arbeider utafor landsbyen, medan andre framleis driv med jordbruk i nærområdet.
Dennis Vareide
Biografi
Vareide gjekk film- og fotolinja ved Jeløy Folkehøyskole i 2010.
Vareide vart kjend i 2010 då han lasta opp ein trailer for videospelet Minecraft som vart den offisielle traileren til spelet og har over 150 millionar avspelingar per 3. januar 2021,. Vareide laga seinare ein ny trailer for spelet som overtok som den offisielle traileren i mange år.
August 2017 hadde filmen Prebz og Dennis: The Movie premiere. Filmen følgjer Prebz og Dennis gjennom diverse stunt og påfunn. 15. januar 2018 lanserte Vareide boka Kongen av Gutterommet saman med Webjørn S. Espeland. I boka vart det klart at Vareide og dei andre bak kanalen «Prebz og Dennis» gjekk vidare til andre prosjekt, og at produksjon på kanalen ville bli lagd ned i mars 2018. Han lastar framleis opp videoar til sin eigen kanal «Dennis Vareide» i tillegg til gamingkanalen «Mikal», som per 25. desember 2020 hadde 107,000 abonnentar og 17,700,600 visingar. Han jobba tidlegare som vaktsjef i NRK og teknologireporter i TV 2.
Media
Vareide var deltakar i 2. sesong av reality-programmet Farmen kjendis, som gjekk på TV 2, og vart vald som førstekjempe fjerde veke, men tapte mot Stian Thorbjørnsen i øksekast.
I oktober 2017 gjekk Dennis Vareide til sivilt søksmål for ærekrenking mot Benjamin Foss, kjend som Tappelino. Saka gjekk i Oslo tingrett i januar 2018 og måtte haldast i sal 250 på grunn av mange frammøtte tilskodarar. Foss prosederte sjølv og meinte det var fordi han ikkje har råd til forsvarar. Advokat for Vareide var Jon Wessel-Aas. Dommar var Kim Heger. Oslo tingrett dømde saksøkte for ærekrenkingar og til å betala oppreisning på 50 000 kroner i tillegg til saksomkostingar på 90 000 kroner. Retten la vekt på at det på ingen måte gjaldt andre juridiske reglar for den typen videoar eller for YouTube eller andre sosiale medium generelt og at ein ikkje kunne komma unna å urettmessig skulda nokon for straffbare forhold under dekke av at det var satire.
Vareide deltok våren 2019 i TV 2-programmet Kjendis søker kjæreste. I 2021 deltok han i sesong 17 av Skal vi danse på same kanal.
Kopriva Peak
Kopriva Peak er eit bratt fjell med ei høgd opp mot 1100 moh sør for Wolseley Buttress ved søraustsida av Detroit Plateau på Nordenskjöld Coast i Graham Land i Antarktis. Det ligg oppom Albonebreen i aust og Edgeworthbreen i vest.
Fjellet er kalla opp etter busetnaden Kopriva vest i Bulgaria.
Kopriva Peak ligg 5,14 km sørvest for Bolgar Buttress, 10,38 km nordvest for Dolen Peak, 8,73 km nordaust for Trave Peak og 5,74 km aust-søraust for Paramun Buttress.
Grønland kyrkje
Grønland kyrkje er ei langkyrkje frå 1869. Kyrkja ligg i Grønlandsleiret 34 i bydelen Gamle Oslo i Oslo kommune. Kyrkja er oppført i teglstein, og stilen er nyromansk. Med 800 sitjeplassar er kyrkja den største i Oslo. Arkitekt for kyrkja var Wilhelm von Hanno.
Kyrkjelyden vart etablert i 1861 og har eige kyrkjelydshus på andre sida av gata, i Grønlandsleiret 41. Prestekontora ligg i Grønlandsleiret 31.
Frå 1. januar 2013 vart Grønland og Gamlebyen sokn slått saman, med Grønland kyrkje som soknekyrkje. . Samstundes gjekk Gamlebyen kyrkje ut av bruk som soknekyrkje.
Det er ikkje gravplass ved kyrkja.
Warren Ham
Warren Ham er ein vokalist, saksofonist og fløytist frå Fort Worth i Texas.
Warren og broren Bill skipa The Ham Brothers i 1970-åra, som mellom anna spelte for Cher seint i 1970-åra.
Warren Ham turnerte òg med Kansas i John Elefante-tida tidleg i 1980-åra, og Donna Summer (1983). I seinare tid har han turnert med Olivia Newton-John (2006).
Då Kerry Livgren slutta i Kansas for å skipe sitt eige kristenrockband, AD, kom Ham med han og vart songar i bandet.
Endingen am Kaiserstuhl
Endingen am Kaiserstuhl er ein by og ein kommune sørvest i forbundslandet Baden-Württemberg i Tyskland. Kommunen omfattar 26,7 km² og hyser 10 532 ibuarar (2022). Byen ligg på nordsida av åsen Kaisterstuhl, 25 kilometer nordvest om Freiburg im Breisgau.
Framstilling av vin er ei viktig næring i kommunen.
Corno Gries
Corno Gries er eit fjell i Dei lepontinske Alpane på den sveitsisk-italienske grensa.
Seaplane Point
Seaplane Point er eit nes ved sørsida av Curtiss Bay, på nordaustkysten av Chavdar Peninsula på Davis Coast i Graham Land. Det vart kartlagd frå flyfoto teken av Hunting Aerosurveys (1955–57). Det vart namngjeve av United Kingdom Antarctic Place-Names Committee (UK-APC) i tilknyting til Curtiss Bay. Glenn Curtiss, som bukta er kalla opp etter var den første som flydde sjøfly i 1911.
Mount Lagado
Mount Lagado er eit fjell med ei høgd opp mot kring 1200 moh på sørsida av Leppardbreen, vest for Target Hill på Oscar II Coast i Graham Land. I samband med at namn i nærleiken er kalla opp etter namn tilknytte Jonathan Swift-romanen Gullivers reiser, vart det namngjeve av United Kingdom Antarctic Place-Names Committee (UK-APC) i 1988 etter Lagado, hovudstaden på øya Laputa.
Sepulveda Point
Sepulveda Point er det sørlege neset i Recess Cove i Charlotte Bay i Danco Coast. Neset vart kalla «Punta Sepulveda» av Den chilenske antarktisekspedisjonen, 1952, etter løytnant Hernan Sepulveda Gore på kystvaktskipet «Lientur» som arbeidde i området.
Shanty Point
Shanty Point er eit lite nes ved Darbel Bay, like vest for enden av Cardellbreen på vestkysten av Graham Land. Det vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Det fekk dette namnet av United Kingdom Antarctic Place-Names Committee (UK-APC) fordi sett frå avstand så ser den firkanta klippa på neset ut som ei lita hytte med skeiv pipe. Shanty er eit engelsk ord for skur.
Phichit-fylket
Phichit er eit fylke i Thailand. Fylkeshovudstaden er Phichit. Innbyggartalet er 536,311 per 2019.
Chatree-gruva er den einaste gullgruva i landet som er i drift. Ho ligg både i Phetchabun-fylket og Phichit-fylket.
Infrastruktur
Toglinja mellom Chiangmai-Bangkok har stasjonar i fylket, og går nordover til Phitsanulok-fylket og sørover til Nakhon Sawan-fylket.
Ikat
I ikat gjer ein reservefarging ved at individuelle trådar eller trådsamlingar blir bundne med eit tett dekke. Deretter fargar ein dei. Bindingane kan så endrast og ein kan farga trådane igjen med ein annan farge. Denne prosessen kan gjentakast fleire gonger for å oppnå innvikla, fleirfarga mønster i det ferdige stoffet. Når farginga er ferdig tek ein av alle dekkebindingane og trådane blir vovne til klede. I andre reservefargingsmetodar, som batikk, utfører ein reservefarginga på ferdig vove stoff, medan med ikat utfører ein henne på trådane før dei blir vovne. Ettersom fargane blir lagde på trådane og ikkje det ferdige tøyet, er begge sider av ikat-stoff mønstra.
Eit viktig kjenneteikn med ikat er ei viss uklarheit i mønsteret. Denne stammar frå kor vanskeleg det er å setja opp trådane i veven slik at stoffet får eit perfekt mønster etter vevinga. Ein kan få mønsteret skarpare ved å bruka finare tråd eller ved at stoffet blir laga av særs dyktige vevarar. Ikat med lite uklarheit, fleire fargar og kompliserte mønster er vanskelege å laga og dermed meir kostbare. På den andre sida er uklarheita eit typisk kjenneteikn ved ikat som tekstilsamlarar set pris på.
Ikat blir laga i fleire tradisjonelle tekstilsenter i verda, frå India til Sentral-Asia, Søraust-Asia, Japan (der det blir kalla kasuri), Afrika og Latin-Amerika. Dobbelikat — der både renninga og innslaget blir farga før veving — er nokså sjeldne, ettersom dei krev intensiv og kunnig innsats for å lagast.
Ordsoge
Ikat er eit indonesisk ord, som etter kontekst kan vera ulike substantiv: tau, tråd, knute eller knytte, det ferdige ikat-stoffet, eller verbet 'å binda'. Omgrepet ikatan er eit substantiv for band. Ordet har ei direkte etymologisk tilknyting til kognatar i ulike indonesiske språk frå Sumatra, Borneo, Java, Bali, Sulawesi, Sumba, Flores og Timor.
Historie
Omgrepet «ikat» har indonesisk og malayisk opphav, og blei innført til det vestlege tekstilvokabularet tidleg på 1900-talet, då nederlandske forskarar byrja utforska dei rike tekstiletradisjonane frå Nederlandsk Auastindia (dagens Indonesia).
Nokre delar av Asia har sterke ikat-tradisjonar som peiker på moglege opphav, anten i Maritime Søraust-Asia, Det indisk subkontinentet eller Sentral-Asia. Det er også mogleg at det kan ha utvikla seg sjølvstendig på fleire ulike stader.
Blant uigurar blir stoffet kalla atlas (IPA [ɛtlɛs]) og berre brukt til kvinneklede. Historiske nedteikningar tyder på at det fanst 27 typar atlas då uigurane var under Qing-styre. No er det berre fire typar uigur-atlas att: qara-atlas, ein svart ikat brukt til klede for eldre kvinner, khoja'e-atlas, ein blå, gul eller lilla ikat brukt av gifte kvinne, qizil-atlas, ein raud ikat brukt av jenter; og Yarkent-atlas, ein kongeleg eller khan-atlas.
Yarkent-atlas har fleire ulike stilar. Under Yarkent-khanatet (1514–1705) fanst det ti ulike stilar av Yarkent-atlas.
Typar
I rennings-ikat er det berre trådane i renninga som blir farga etter ikat-teknikken. Innslag-trådane blir berre farga i ein farge. Ikat-mønsteret er tydeleg i renningstrådane på veven allereie før ein har vove inn innslaget. Rennings-ikat blir mellom anna laga i Indonesia; særleg på Kalimantan, Sulawesi og Sumatra av høvesvis dayakar, torajanar og batakar.
I innslag-ikat er det innslag-trådane som er farga med ikat-mønsteret. Her blir berre mønsteret etterkvart som ein vever. Innslags-ikat er mykje meir omstendeleg å veva enn rennings-ikat, ettersom innslagstråaden må justerast nøye etter kvar skyttelomgang for å halda designet skarpt og klart.
Dobbel ikat er ein teknikk der både renning og innslag blir farga før veving. Det er sjølvsagt det vanskelegaste og mest kompliserte å laga, og det dyraste kledet. Dobbel ikat blir berre laga i tre land: India, Japan og Indonesia. Den doble ikaten laga i Patan i Gujarat i India er den mest kompliserte. Han blir kalla «patola», og er laga med fint silkegarn og mange fargar. Kledet kan vera mønstra med eit lite motiv som blir gjentatt mange gonger på ein seks meter lang sari. Nokre gangar dannar patan-dobbelikat eit enkelt bilete, utan gjentakingar over lengda. Det vil seia at kvart lite designelement i kvar farge blir individuelt bunde i renning- og innslettgarn. Dette er ein ekstraordinær prestasjon innan tekstilkunsten. Desse tekstila har vore mykje ettertrakta gjennom tidene. Det nederlandske austindiakompaniet kjøpslo med dei for eksklusive krydderhandelsrettar med sultanata i Indonesia. Den doble ikaten som blir voven i den vesle landsbyen Bali Aga i Tenganan på Aust-Bali viser påverknaden til desse høgt verdsette tekstila. Nokre av dobbel ikat-motiva frå Tenganan er tekne direkte frå patola-tradisjonen. I India blir dobbel ikat også voven i Puttapaka i Nalgonda-distriktet, og klede derfrå blir kalles Puttapaka-sari. I Japan blir dobbel ikat voven på Okinawa-øyane. Det blir kledet kalla tate-yoko gasuri.
Fylkesveg 2970
Fram til 2019 hadde vegen nemninga fylkesveg 51 i Vestfold.
Ikat
Typar
Pasapali-ikat er ein indisk ikat-sari laga i Odisha. Ordet «pasapalli» kjem frå pasa, som tyder brettspel med fire klare delar (mykje som  ludo). Pasapali-klede, som blir laga med same teknikk som Sambalpuri-Ikat, har alltid ei eller anna form for rutemønster av denne typen.
Utbreiing
Ikat er ein resistfargeteknikk som finst i mange kulturar i verda. Han er likevel mest utbreidd i Indonesia, India og Japan. I Sør-Amerika, Mellom- og Nord-Amerika er ikat framleis vanleg i Argentina, Bolivia, Ecuador, Guatemala og Mexico.
India, Japan, Indonesia og mange andre land i Søraust-Asia, som Kambodsja, Myanmar, Filippinane og Thailand har vevekulturar med lange tradisjonar for ikatmaking.
Ein finn framleis dobbel-ikat-tekstilar i India, Japan og Indonesia. I Indonesia blir det laga ikat-tekstil på alle øyane frå Sumatra i vest til Timor i aust og Kalimantan og Sulawesi i nord. Ikat finst også i Iran, der det persiske namnet er daraee. Daraee tyder 'rikdom', og ikatklede er ofte del av medgifta til ei brud i bryllaupsseremoniar.
Dobbel ikat
Dobbel ikat blir laga ved å farga både renning- og innslagstrådane før veving. Nokre kjelder bruker nemninga dobnel ikat berre når renning og innslag dannar felles, identiske mønster saman. Om dei ikkje gjer det, blir stoffet kalla samansett ikat.
Denne veveteknikken krev stor ferdigheit for å oppnå presise mønster, og er rekna som den fremsta forma ikat. Han krev også mykje tid og arbeid, og er også den mest kostbare forma. Det finst både indiske og indonesiske døme på særs presis dobbel ikat. I India set ein særleg pris på dobbel ikat i silke, kjende som patola (eintal patolu). Desse kjem frå Khambat i Gujarat. Under kolonitida brukte nederlandske handelsfolk patola som prestisjerike handelsklede på høgda av krydderhandelen.
Frå Indonesia er dobbel ikat berre blitt laga i landsbyen Bali Aga i Tenganan på Bali. Desse kleda er kjende som geringsing, og har viktig åndeleg tyding. Dei blir framleis brukt Tenganan til særskilde seremoniar. Utanfor Tenganan er geringsing skatta ettersom klede blir tillagt magisk kraft.
I Japan blir det laga dobbel ikat på Okinawa-øyane som blir kalla tate-yoko gasuri.
Optiske material
Optiske material er material nytta innan optikk, til dømes glas, krystallinsk og plastiske eller formbare material som halvleiarmaterial. Kva material som vert nytta er vanlegvis avhengig av korleis brytingsindeksen er
Birkeland kyrkje
Birkeland kyrkje er ei langkyrkje frå 1878 på Nesttun i Fana i Bergen.
Historie
I middelalderen låg det ei stavkyrkje på same plassen. Kyrkja er fyrste gong nemna i skriftlege kjelder frå 1329. Mellomalderkyrkjar vart reven og ein ny tømmerkyrkje vart bygd ein gong før 1642. Denne kyrkja kom i privat eige i 1724 då ho vart kjøpt opp av kyrkjeverjene Arne Olsen Øvre Totland og Lars Olsen Øvre Birkeland. I 1839 overtok soknet kyrkja. Tømmerkyrkja vart riven før den nye steinkyrkja vart oppført etter teikningar av arkitekt Giovanni Müller. Kyrkja vart vigsla 21. november 1878 og har 400 sitjeplassar. Kyrkja har tre klokker frå høvesvis 1637, 1665 og 1937.
Inventar
Altertavla i kyrkja er eit oljemåleri signert Anders Askevold i 1879 og synear Jesus svevande. Bilete er ein replika av eit altertavlemåleri i Kaupanger stavkyrkje, målt av Askevold i Paris i 1865.
Rasmus P. Mork
Rasmus Pedersson Mork, til vanleg R.P. Mork, var ein norsk meierileiar frå Volda.
Bakgrunn
Mork var fødd utanfor ekteskap i Håvik i Volda. Mor hans, Ane Lisbet, som var dotter til Jakob Rasmusson Vassbotn, budde der hos ein slekting. Før Rasmus var året gammal, døydde mora. Han voks sidan opp hos ein farbror på Mork i Volda. Rasmus tok i 1888 eksamen ved Romsdals amts Landbruksskole og i 1890 ved Hegra Meieriskole. Dei komande åra var han fyrst styrar av Statens Meieriskole i Øystese, deretter av Vefsn Meieri 1893–1896.
Karriere
I 1896 busetet han seg i Ørsta og leia Ørsta Meieri i over ti år. Han starta eige meieri i Ålesund 1906 og flytta til byen i 1909. Meieriet i Ålesund var landets fyrste «sjømeieri», eit meieri der mjølka vart frakta frå bøndene med båt. Han overdrog verksemda til Sunnmøre Meieri i 1918. Frå 1919 til 1934 var han meierikonsulent i Møre fylke og i Sogn og Fjordane.
Mork engasjerte seg i samfunnstyringa; i si tid medlem i Ørsta heradsstyre, Ålesunds bystyre og formannskap og av Borgund heradsstyre. Han var styreformann i Borgund elektrisitetsverk, formann i representantskapen til Ålesunds nye Kredittbank og formann i Romsdal og Møre fylkes meieriforening. Mork var òg heidersmedlem i Norske meierifolks landsforening og var tildelt kongens fortjenstmedalje i gull.
Han var far til Rasmus J. Mork.
Corona di Redorta
Corona di Redorta er eit fjell i Dei lepontinske Alpane i kantonen Ticino i Sveits.
Eden Alene
Eden Alene er ein israelsk songar. Ho skulle ha representert Israel i Eurovision Song Contest 2020 i Rotterdam i Nederland, med songen «Feker Libi», men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. I staden vedtok kringkastaren Kan at Alene skulle få representere Israel i tevlinga i 2021. Ho deltok med songen «Set Me Free» og enda på 17. plass i finalen.
Bakgrunn
Alene vart fødd i det jødiske nabolaget Katamon i Jerusalem av jødiske etiopisk-fødde foreldre som innvandra til Israel under den jødiske masseinnvandringa frå Etiopia. Foreldra skilde seg då ho var to år, og ho har ikkje hatt kontakt med faren sidan.
I slutten av 2017 deltok Alene i The X Factor Israel, som ho vann 30. januar 2018.
I april 2018 opptredde ho under feiringa av 70-årsjubileet for etableringa av Staten Israel. I desember same år slapp ho debutsingelen «Better».
I februar 2019, føre Eurovision Song Contest i Israel, slapp Alene ein coverversjon av «Save Your Kisses for Me» av gruppa Brotherhood of Man, som vann Eurovision Song Contest 1976. Månaden etter gav ho ut oppfølgjarsingelen «When It Comes to You» som var produsert av den amerikanske musikkprodusenten Julian Bunetta. Same år deltok ho i ei israelsk oppsetning av Little Shop of Horrors.
I slutten av 2019 var Alene ei av deltakarane i det israelske talenttevlinga HaKokhav HaBa («den neste stjerna»), og ho vann tevlinga 4. februar 2020. Som vinnar fekk ho representere Israel i Eurovision Song Contest 2020 som skulle ha vore arrangert i Rotterdam i Nederland. Under ei eiga sending på Kan 11 tysdag 3. mars same år, vedtok israelske tv-sjåarar og ein fagjury at Alene skulle representere Israel med låten «Feker Libi». Men på grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19. Alene skulle ha delteke i den fyrste semfinalen av Eurovision Song Contest tysdag 12. mai.
22. mars 2020 offentleggjorde det israelske offentlege kringkastingsselskap at Alene i staden skulle representere Israel i Eurovision Song Contest 2021. Alene deltok med låten «Set Me Free» og kvalifiserte seg til finalen frå den fyrste semifinalen tysdag 18. mai. Til slutt enda ho som nummer 17 av 26 i finalen.
Maria Stavang
Den 2. juni 2018 deltok Stavang i nostalgi-spørreprogrammet Tidsbonanza på NRK1, der ho saman med lagkameraten Terje Sporsem vann dagens konkurranse. Ho deltok i 2019 i sesong 1 av Kongen Befaler på TVNorge, og i 2020 deltok ho i sesong 2, denne gongen saman med blant anna Magnus Devold, som òg vart kjærasten hennar same år.
Kenzingen
Kenzingen er ein by og ein kommune sørvest i forbundslandet Baden-Württemberg i Tyskland. Kommunen omfattar 36,9 km² og hyser knappe 11 000 ibuarar. Byen ligg om lag 30 km nord om Freiburg im Breisgau.
Cupvinnarcupfinalen i fotball 1995
Cupvinnarcupfinalen i fotball 1995 fann stad på Parc des Princes i Paris 10. mai 1995, framfor 42 424 tilskodarar. Real Zaragoza vann finalen, den 35. i sitt slag, med sluttsiffera 2-1 mot tittelforsvarar Arsenal FC frå London. Finalekampen gjekk til ekstraomgangar og vart avgjort med ei fabelaktig skåring frå langt hald i kampens siste sekundar.
Mount Lagally
Mount Lagally er eit fjell som ligg 3 nautiske mil (6 km) sør for Vanni Peak i Dorsey Mountains på Arrowsmith Peninsula i Graham Land i Antarktis. Det vart kartlagd av Falkland Islands Dependencies Survey (FIDS) frå landmålingar og flyfoto, 1956–59, og vart namngjeven av United Kingdom Antarctic Place-Names Committee (UK-APC) etter Max Lagally (1881–1945), ein tysk matematikar og glasiolog som studerte masse- og varmebalansen frå isbrear.
Cupvinnarcupfinalen i fotball 1995
Kampen
Kampen var mållaus til det 68. minutt då Juan Esnáider sende Real Zaragoza i føringa. Ni minuttar seinare utlikna John Hartson og syrgde for laga stod likt då ordinær tid var ute. I ekstraomgangane kom ikkje mål før Nayim Amar i det 120. minutt frå 40 meters hald lobba over Arsenal-målvakta og vart matchvinnar.
Piero Ceccarini frå Italia dømde kampen.
Laga
Real Zaragoza sitt vinnarlag bestod av: Andoni Cedrún, Alberto Belsué, Fernando Cáceres, Xavi Aguado, Jesús Solana, Miguel Pardeza, Santiago Aragón, Nayim Amar, Gustavo Poyet, Francisco Higuera og Juan Esnáider. Higuera gjekk av bana i det 68. minutt, inn kom Jesús García Sanjuán som på si side måtte vike for Geli de Juana i det 114. minutt.
Arsenal-mannskapet var: David Seaman, Lee Dixon, Tony Adams (kaptein), Andy Lininghan, Nigel Winterburn, Ray Parlour, Martin Keown, Stefan Schwarz, Paul Merson, Ian Wright og John Hartson. I pausen vart Keown bytta ut med David Hillier og straks etter pause vart Winterburn skadd og erstatta med Steve Morrow.
Cupvinnarcupfinalen i fotball 1989
Cupvinnarcupfinalen i fotball 1989 fann stad på Wankdorf stadion i Bern 10. mai 1989, framfor 42 707 tilskodarar. FC Barcelona vann finalen, den 29. i sitt slag, med siffera 2-0 over Sampdoria frå Genova.
Kampen
Julio Salinas gav Barcelona leiinga allereie i det 4. minutt. Sidan vart det ikkje mål før innbyttaren Luis López Rekarte la på til 2-0 i det 80. minutt.
Englendaren George Courtney dømde kampen.
Laga
FC Barcelona sitt vinnarlag bestod av: Andoni Zubizarreta, Urbano Ortega, José Ramón Alexanko (kaptein), Aloísio Pires Alves, Luis Milla, Eusebio Sacristán, Guillermo Amor, Roberto Fernández, Gary Lineker, Julio Salinas og Txiki Begiristain. I det 60. minutt gjekk Milla ut, inn kom Miquel Soler. 14 minuttar seinare vart så Begiristain bytta ut med Luis López Rekarte.
Sampdoria stilte med: Gianluca Pagliuca, Moreno Mannini, Marco Lanna, Luca Pellegrini (kaptein), Giuseppe Dossena, Toninho Cerezo, Fausto Pari, Fausto Salsano, Víctor Muñoz, Gianluca Vialli og Roberto Mancini. Ei skadd Mannini gjekk av bana i det 27. minutt, inn kom Stefano Pellegrini. I det 49. minutt kom Fulvio Bonomi inn i staden for Luca Pellegrini.
Overflatehinne
Ei overflatehinne er eit tynt lag i overflata av ei væske. På mange måtar kan ei overflatehinne samanliknast med ein utspent, elastisk membran. Ei knappenål vil til dømes flyte på vatnet, om ein plasserer ho forsiktig på reint vatn. Analogien med ein spent membran gjer at ein kan skildre fenomenet som ein overflatespenning.
Poynter Col
Poynter Col er eit snødekt skard, over 700 meter over havet, mellom Poynter Hill og Ivory Pinnacles nord i Graham Land. Skardet er 9 nautiske mil (17 km) aust-søraust for Kapp Kjellman. Det vart kartlagd av Falkland Islands Dependencies Survey (FIDS) i 1948. Det vart namngjeve av United Kingdom Antarctic Place-Names Committee (UK-APC) etter plasseringa ved Poynter Hill.
Herbolzheim
Herbolzheim er ein by og ein kommune sørvest i forbundslandet Baden-Württemberg i Tyskland. Kommunen omfattar 35,5 km² og hyser i overkant av 11 000 ibuarar. Byen ligg om lag 30 km nord om Freiburg im Breisgau.
Randulle
Sander Austad Dale, betre kjend som Randulle, er ein norsk youtubar som er med i YouTube-nettverket Splay Noreg. Han driv ein av Noregs største spelkanalar på YouTube med litt over 170,000 abonnentar på kanalen sin.
Biografi
Dale har drive mange YouTube-kanalar, men per 2021 driv han kanalane Randulle og Dulle. Han har vore nominert i ei rekkje kategoriar i Gullsnutten, mellom anna Årets nykommar 2016 og 2017 og Årets gamer 2016 og 2017, som han vann i 2018. Han legg for det meste ut spelvideoar, men tidvis publiserer han òg vloggar. Majoriteten av innhaldet hans er fotballrelatert.
Den 5. mars 2019 annonserte Odds Ballklubb på nettsidene sine at Dale hadde signert ein treårsavtale med klubben og at han frå og med då skulle representera klubben som e-sportsutøvar i turneringar. Han gav seg som speler i Odd desember 2019. I april 2020 kommenterte han FIFA-turneringa ePL Invitational saman med Kasper Wikestad på TV 2 Play.
Etter sommaren 2021 gjekk han til TV 2 der han lagar programmet VAR-rommet, samtidig som at han er med i nokre av fotball sendingane til TV 2 Sporten, mellom anna Gullballen-sendinga i 2021.
Sherlac Point
Sherlac Point er eit nes ved søraustenden av Ronge Island, utanfor vestkysten av Graham Land. Det vart først kartlagd og namngjeve «Cap Charles» av Belgica-ekspedisjonen under Gerlache, 1897-99. For å unngå forveksling med Charles Point i Hughes Bay, vart eit anagram av namnet godkjend av United Kingdom Antarctic Place-Names Committee (UK-APC) i 1960.
Bjarne Berulfsen
Bjarne Berulfsen var ein norsk filolog og professor, kanskje mest kjend frå etableringa av Visens venner (1946), og dessutan ei rekkje bøker som er omsette til fleire språk.
Bakgrunn
Berulfsen var fødd i Solum, noverande Skien kommune. Han tok examen artium i 1925 og språkleg-historisk embetseksamen (cand.philol.) i 1932 med norsk hovudfag på avhandlinga En stilig og språklig undersøkelse av brevene fra Håkon Erlingsson, biskop i Bergen 1332–42. Så fekk han stipend i 1932 for å studera det islandske språket på Háskóli Íslands. Vel tilbake tok han pedagogisk eksamen i 1932 og jobb som lektor og norsklærar ved Kristeleg Gymnasium i Oslo nokre år.
Karriere
Berulfsen var overlærar ved Oslo handelsgymnasium 1936-1962. Han vart dr.philos. i 1949 på avhandlinga Kulturtradisjon fra en storhetstid der han baserer funna sine på brev i Bergens kopibok frå 1300-talet. Han var òg gjesteforelesar ved University of Wisconsin i 1958. Han vart tilsett som universitetslektor ved Universitetet i Oslo i 1960, seinare dosent og deretter professor i nordisk språkvitskap (1967) ved Det humanistiske fakultet ved Universitetet i Oslo, der han var fram til han døydde.
Berulfsen sat i Samordningsnemnda for skuleverket (oppteken 1947) og seinare i Norsk språknemnd. Han var far til journalisten Torkjell Berulfsen, og skreiv sjølv visetekster og akkompagnerte på piano. Berulfsen bidrog til å påvisa korleis dei norske folkeeventyra påverka bokmål til avviking frå det rådande skriftspråket, det latinsk-tysk-danske.
Fylkesveg 55 i Vestfold
Fylkesveg 55 i Vestfold går mellom Skåra og Berg i Larvik kommune. Vegen er 5,3 km lang.
Desintegrasjon
Desintegrasjon (av des- og latin for «heil», tyder «oppdeling»), radioaktiv desintegrasjon eller radioaktiv nedbryting, er omdanning av atomkjernar ved utsending av alfa-, beta- og gammastråling.
Fylkesveg 53 i Vestfold
Fylkesveg 53 i Vestfold går mellom Strandebakk og Helgeroa i Larvik kommune. Vegen er 880 meter lang.
Kommunar og knutepunkt
Strandebakken
Wöhleritt
Wöhleritt er eit silikatmineral som mellom anna inneheld natrium, kalsium, zirkonium og fluor. Den kjemiske formelen er NaCa2(Zr,Nb)Si2O8(O,OH,F).
Paralyzed av Elvis Presley
«Paralyzed» er ein song frå 1956 av Elvis Presley for albumet Elvis. Songen vart spelt inn 2. september 1956 og har fått mykje god omtale av moderne musikkritikarar. Songen vart hovudsakleg skriven av Otis Blackwell, men Elvis vart oppført som låtskrivar for bidraga sine til den endelege songen. Det var sjeldan Elvis Presley vart oppført som låtskrivar, men stundom omarbeidde han songane nok til at dette skjedde.
Lister
«Paralyzed» nådde 59. plassen på Billboard pop-lista i 1956. Songen vart gjeven ut på ein EP i USA kalla Elvis Volume 1 den 19. oktober 1956.
I Storbritanna nådde «Paralyzed» 8. plassen i august 1957 og låg ti veker inne på lista.
Album
Elvis Presley framførte songen 1956 under Million Dollar Quartet-innspelinga og på konsertar i 1956. Eit konsertopptak finst i plateboksen The Young Man with the Big Beat og på samleplatene The Million Dollar Quartet og The Complete Million Dollar Quartet. Songen vart framført 16. desember 1956 på Louisiana Hayride.
Medverkande
Songen vart spelt inn i Radio Recorders i Hollywood i California, og var produsert av Steve Sholes med lydteknikaren av Thorne Nogar.
Musikarar:
Andre innspelingar
Dave Edmunds spelte inn songen i 1986 på konsertalbumet I Hear You Rockin'. Ronnie McDowell, Graham Parker, Johnny Earl and The Jordanaires, Alan Merrill og Billy Fury har òg spelt inn songen.
Richthofen Pass
Richthofen Pass er eit pass, 1 nautisk mil (19 km) breitt, mellom Mount Fritsche og fjellveggen nord for McCarroll Peak, på austkysten av Graham Land. Det vart oppdaga og fotografert i 1902 av Den svenske antarktisekspedisjonen under Otto Nordenskjöld, som namngav det Richthofendalen etter baron Ferdinand von Richthofen, ein tysk geograf og geolog. Falkland Islands Dependencies Survey (FIDS) fann sidan ut det var snakk om eit pass og ikkje ein dal i 1955.
Papins gryte
Papins gryte er ein lukka kjel med tryggleiksventil for koking under høgare trykk, seinare utvikla til autoklaven og den moderne trykkokaren. Med denne ville Denis Papin koke bein til eteleg mat for dei fattige. Papin oppdaga at kokepunktet til vatnet er avhengig av trykket.
Shiver Point
Shiver Point er eit nes, nedanfor ein 670 meter høg topp, 13 km vest for Cape Fairweather på austkysten av Graham Land. Det vart kartlagd i løpet av 1947 av Falkland Islands Dependencies Survey (FIDS) og vart namngjeve av United Kingdom Antarctic Place-Names Committee (UK-APC) i 1950. Namnet (Hutreneset) syner til kulde.
Kurdarar
Kurdarane (kurdisk کورد / Kurd) er eit folkeslag som held til i Midtausten, i hovudsak i eit landområde som vert kalla Kurdistan. Dette området består for ein stor del av fjell, og tilhøyrer formelt Tyrkia, Syria, Irak og Iran. Kurdarane vert difor rekna som den største etniske folkegruppa i verda utan ein eigen nasjonalstat.
Mange kurdarar bur òg i storbyar utanfor Kurdistan, som i Istanbul, Ankara, Bagdad, Damaskus og Jerevan.
Kurdisk folkesetnad
Å rekne ut mengda kurdarar nøyaktig er vanskeleg då kjeldene spriker noko. Mengda kurdarar som lever i det sørvestlege Asia er berekna til rundt 25-30 millionar i følgje Store Norske Leksikon, med ytterlegare éin million som lever utanfor dei tradisjonelle kurdiske områda. Kurdarar er den fjerde største etniske gruppa i Midtausten etter arabarar, persarar og tyrkarar.
I samsvar med Store Norske Leksikon utgjer kurdarane 12-15% av folkesetnaden i Tyrkia, medan The World Factbook oppgjev at kurdarar utgjer 18% av folkesetnaden i Tyrkia, 15-20% i Irak, kanskje 8% i Syria, 7% i Iran og 1,3% i Armenia. I alle desse landa, utanom Iran, utgjer kurdarar den nest største etniske gruppa. Grovt rekna bortimot 55% av alle kurdarar i verda lever i Tyrkia, rundt 18% i høvesvis Irak og Iran, og noko over 5% i Syria. I samsvar med David McDowall i boka A modern history of the Kurds (2000) utgjorde kurdarar i 1991 19% av folkesetnaden i Tyrkia, 23% i Irak, 10% i Iran, og 8% i Syria. Den totale mengda kurdarar i 1991 var i denne berekninga plassert ved 22,5 millionar, med 48% av denne mengda som levde i Tyrkia, 18% i Irak, 24% i Iran, og 4% i Syria.
Kurdisk språk
Dei fleste kurdarar snakkar kurdisk, eit indoeuropeisk språk. Språket har fleire dialektar, der kurmancî (nordkurdisk) og sorani (sentralkurdisk) reknast som dei to viktigaste.
Dei to hovuddialektane har fleire underdialekter. Hovuddialektane er såpass ulike at det kan vere vanskeleg for personar frå ulike delar av Kurdistan å forstå kvarandre. «Badinani» er ein av dei dialektane som ofte vert brukte i den nordvestlege delen av irakisk Kurdistan.
Kurdistan
Kurdistan er eit geografisk område i Midtausten der kurdarane utgjer fleirtalet av folkesetnaden, men området har aldri eksistert som ein eigen nasjonalstat. Under mellomalderen og dei ottomanske og persiske imperia fanst det fleire meir eller mindre sjølvstyrte kurdiske fyrstedøme.
Etter første verdskrigen vart kurdarane lova eit eige land av vestmaktene, men då Mustafa Kemal innlemma heile Austanatolia i den tyrkiske republikken falle dette høvet bort. Kurdarane har likevel aldri oppgjeve vona om å få ein eigen stat. Dette ønsket er vorte styrkt av presset frå tyrkarar, arabarar og persarar for å utslette den kurdiske kulturen og identiteten.
I 1947 vart det med sovjetisk støtte oppretta ein kurdisk republikk med hovudstad i Mahabad (Iran). Republikken overlevde berre i eitt år, men fekk stor kulturell og andeleg tyding.
Kurdarane i Irak har sidan 1991 hatt eit reellt sjølvstyreområde der det i dag bur kring seks millionar menneske. Den kurdiske kontrollen vart utvida, og kurdarar fekk sentrale posisjonar i irakiske styreorgan etter parlamentsvala i 2004 og 2005. I 2005 vart Den kurdiske regionale regjeringa med sete i Hewler respektert i den nye irakiske grunnlova. Barzani er i dag president for den autonome provinsen Kurdistan.
Litteratur
På norsk:
Lars Wenaas
Lars Wenaas ( er ein norsk forretningsmann.
Lars Wenaas er frå Rauma. Saman med faren Sigmund og broren Nils utvikla han frå slutten av 1970-talet Wenaas til ein stor tekstilprodusent særleg innanfor arbeidsklede. Fortenesta vart investert i eigendom og utvikling av selskapet Wenaasgruppen.
Laki Peak
Laki Peak er eit isdekt fjell med ei høgd opp mot 1250 moh søraust i forberga av Detroit Plateau på Nordenskjöld Coast i Graham Land i Antarktis, som ligg mellom den øvre delen av Eliason- og Polarisbreen.
Bad Saulgau
Bad Saulgau er ein by og ein kommune søraust i forbundslandet Baden-Württemberg i Tyskland. Kommunen omfattar 97,3 km² og i underkant av 18 000 ibuarar. To av tre bur i byen, resten er fordelt på 13 landsbyar og grender. Byen ligg 587 meter over havet, 27 km nord om Ravensburg.
Laki Peak
Fjellet er kalla opp etter byen Laki i Sør-Bulgaria.
Bad Saulgau
Bad Saulgau fekk kjøpstads-privilegium i 1239 av den tysk-romerske keisaren.
Laki Peak
Laki Peak ligg 8,35 km vest for Mount Hornsby, 14,3 km nord-nordaust for Dolen Peak, 4,82 km aust-søraust for Zasele Peak og 31,1 km søraust for Volov Peak på Davis Coast.
Corviglia
Corviglia er ein mindre fjelltopp oppfor St. Moritz i Sveits. Det går ei kabelbane opp til fjellet frå landsbyen, og frå fjelelt går det ein svevebane vidare til Piz Nair (3 057 moh).
Bad Saulgau
Vasskiljet mellom Rhinen og Donau er ved landsbyen Lapertweiler aust i kommunen. Vatnet som renn mot sørvest renn mot Rhinen, vatn som renn nordover hamnar i Donau.
Cape Sobral
Cape Sobral er ei høg, hovudsakleg snødekt nes på sørenden av Sobral Peninsula, på austkysten av Graham Land. Det vart oppdaga av Den svenske antarktisekspedisjonen, 1901–04, under Nordenskjöld, som namngav det etter løytnant Jose M. Sobral i Den argentinske marinen, som var asst. fysikar og meteorolog i ekspedisjonen.
Corviglia
Corviglia er òg namnet på vintersportstaden som ligg like oppfor byen St. Moritz. Dette området, i lag med det fullt integrerte Marguns-området oppfor nabobyen Celerina, er det største vintersportområdet i Engadin. Her har det vorte halde mange store konkurransar, mellom anna olympiske konkurransar to gonger, og mange verdsmeisterskap i alpint.
Desintegrasjon i samfunnsvitskap
Desintegrasjon er eit omgrep i samfunnsvitskap for samanbrot i eller oppløysing av ei gruppe, som eit samfunn eller ein organisasjon. Desintegrasjon kan til dømes opptre når ein manglar felles verdinormer eller leiarskap.
Langley Peak
Langley Peak er ein fjelltopp 3 nautiske mil (6 km) aust for Curtiss Bay, som ligg oppom vestenden av Wright forlandsbre i Graham Land. Det vart kartlagd frå flyfoto tekne av Hunting Aerosurveys (1955–57). Det vart namngjeve av United Kingdom Antarctic Place-Names Committee (UK-APC) etter Samuel P. Langley (1834–1906), ein amerikansk matematikar som ei stund var sekretær i Smithsonian Institution. Han laga den første gode modellen av eit motordrive fly i 1896.
Desjatin
Desjatin (fleirtalsform av desjatina som tyder «tiende», russisk десятина) er ei eldre russisk måleining for flatevidd og 1 desjatin = 1,0925 hektar.
Absolut Vodka
Absolut Vodka er eit svensk vodkamerke som har sitt utspring frå Åhus i Skåne län. Vodkaen deira har eit alkoholinnhold på 40-45 volumprosent. Han vert laga av kveite, har ein vassklår let og har ein nøytral aroma. Absolut vert selt i 126 land.
Hege Schøyen
Hege Schøyen er ein norsk skodespelar, komikar og songar. Ho har særleg vore aktiv på revyscena, men har òg hatt fleire opptredenar på TV.
Absolut Vodka
Soge
Absolut Vodka vart skipa i 1879 av Lars Olsson Smith. Sidan juli 2008 har eit fransk selskap, Pernod Ricard, ått Absolut Vodka. Absolut vart det største slaget av brennevin i verda i 2004, då dei passerte Bacardi og Smirnoff.
Hege Schøyen
Liv
Schøyen er frå Oslo. Ho er dotter av møbelhandlaren Erik Schøyen (1931–2008) og fjernsyns- og filmregissøren Eli Skolmen, syster til Jon Skolmen. Ho er syster til skodespelaren Anne Ryg.
Hege Schøyen tok utdanning ved Norges musikkhøgskole med song som hovudfag. Etter utdanninga arbeidde ho som korist til ho debuterte på scena i stykket Med floss på katta i 1982 på Chat Noir. I 1984 hadde ho vorte lagd såpass merke til at ho vart portrettert i portrettserien Vær så god neste! på NRK TV. Ho fekk sitt store gjennombrot i 1986 med monologen Stælken Gundersen på same scene. På revyscena har ho blant anna arbeidd med Vazelina Bilopphøggers, Dizzie Tunes, Sven Nordin, Nils Vogt, Øystein Sunde, Linn Skåber og Cecilie Steinmann Neess, og på TV med Øivind Blunck og Kjersti Holmen. Ho vart landskjend som den undrande, tyggegummityggande Bitten i TV-serien Blikkbåx som gjekk på NRK på slutten av 1980-talet og byrjinga på 1990-talet. Hege Schøyen dukka her opp annakvar veke og alternerte med Øivind Blunck i rolla som Reidar. Det vart utgjeve både CD og video av denne serien. På 1990-talet var ho blant anna programleiar i ungdomsprogrammet Midt i smørøyet.
Ho har òg medverka i nokre filmar. Blant anna hadde ho hovudrolla i Suffløsen frå 1999, som ho fekk Filmkritikarprisen for.
I 2003 var ho med i TV-programmet Hege & Holmen der ho spelte saman med Kjersti Holmen, og i 2006 var ho aktuell med teaterstykket På ville veier saman med Nils Vogt og Sven Nordin. I 2011 spelte ho i Natta si umusikalske dronning saman med Jan Martin Johnsen. Stykket var ein komedie om Florence Foster Jenkins og vart sett opp på Chat Noir. I 2011 hadde ho hovudrolla i humorserien Sara & Selma på TV 2. Frå 2013 har ho hatt ei rekkje sceneopptredenar saman med Linn Skåber og Cecilie Steinmann Neess, først med Latter på Latter (òg vist på NRK-TV) og frå 2018 med Tre elefanter i rommet.
13. serierunde i Tippeligaen 2000
'''Den 13. runden i Tippeligaen 2000''' vart gjennomført med fem kampar 9. juli, ein kamp 26. juli 2000 og ein kamp 9. august 2000. Det var totalt sett ein målrik runde med 5,1 mål i snitt per kamp. Dei mest målrike kampane var 4—2-sigeren til Odd mot Bryne og Rosenborg sin 5—1-siger mot Moss. Med siger for Brann borte mot Molde, og tap for Viking heime mot Stabæk, tok Brann over sølvplassen på tabellen, medan Stabæk no tok over bronseplassen. Med tap for både Bryne og Start, låg desse to framleis på nedrykksplassane.
Hege Schøyen
Familie
Hege Schøyen vart gift i 1991 med jazzmusikaren Arild Andersen. Dei har barna Jakob Schøyen Andersen og Line Schøyen Andersen.
Piz Costainas
Piz Costainas er eit fjell i Ortleralpane, på begge sider av den sveitsisk-italienske grensa mellom Graubünden og provinsen Bolzano. Det er det austlegaste fjellet i Sveits på over 3 000 moh.
Greatest Hits av Roxy Music
Greatest Hits er den første samleplata til Roxy Music og kom ut då Roxy Music hadde teke ein lengre pause. Den korte utgåva av «The Thrill of It All» finst berre på denne utgåva.
Innhald
Alle songar skrivne av Bryan Ferry, utanom der andre er nemnde.
Holmenkollrennet 1997
50 km fristil
<br style="clear:both;" />
K 120/15 km
Dato: 16. mars
<br style="clear:both;" />
K 120/7,5 km
Dato: 14. mars
<br style="clear:both;" />
Hopprenn
Dato: 16. mars
<br style="clear:both;" />
30 km fellesstart, fristil
Dato: 15. mars
<br style="clear:both;" />
4 x 5 km stafett
Dato: 16. mars
<br style="clear:both" />